**Zbierka na katolícke školstvo Trnavskej arcidiecézy (22. 01. 2023)**

Milí bratia kňazi,

v minulom roku sme v Trnavskej arcidiecéze konali zbierku pre potreby katolíckych škôl pôsobiacich na území arcidiecézy. **Vyzbieralo sa pri nej spolu 37.221,39** **€. Vďaka zbierke sa mohlo pomôcť nasledovným školám:**

1. **Cirkevná základná škola s materskou školou Angely Merici v Trnave – oprava havarijného stavu školskej jedálne a kuchyne.**
2. **Cirkevné gymnázium Angely Merici v Trnave – rekonštrukcia havarijného stavu chemického laboratória.**
3. **Cirkevná spojená škola v Piešťanoch – výmena časti strešnej krytiny.**
4. **Spojená škola sv. Jozefa v Novom Meste nad Váhom – rekonštrukčné práce a stavebné úpravy pri vytvorení triedy.**
5. **Cirkevná materská škola sv. Alžbety v Trnave – rekonštrukcia havarijného stavu sociálnych zariadení.**
6. **Cirkevná základná škola sv. Cyrila a Metoda v Seredi – vytvorenie vyučovacích priestorov v areáli školy.**

Na území našej arcidiecézy máme 18 škôl zriadených arcidiecézou, ktorých súčasťou je 19 školských zariadení. Okrem toho tu pôsobí 5 škôl zriadených rehoľami, ktorých súčasťou je 6 školských zariadení. Zbierka slúži pre všetky katolícke školy, zriadené RKC Trnavskou arcidiecézou i rehoľnými spoločenstvami.

Podľa stanoveného termínu v prehľade zbierok a príspevkov v roku 2023 zbierka je určená na 3. nedeľu v cezročnom období (22. 01. 2023). Prosím, keby ste podporili zbierku krátkym oznamom na 2. nedeľu v cezročnom období (15. 01. 2023):

**Cirkev napĺňa svoje poslanie vyučovať a vychovávať aj cez katolícke školy. Aby sa mohli katolícke školy ďalej udržať a rozvíjať, konáme vo farnostiach Trnavskej arcidiecézy zbierku. V minulom roku sa vyzbieralo 37.221,39** **€. Vďaka Vaším milodarom budeme môcť aj naďalej finančne pomáhať katolíckym školám pôsobiacim na území Trnavskej arcidiecézy.**

**Za všetky milodary Vám vyslovujeme úprimné Pán Boh zaplať.**

Spracoval: Ján Polák, riaditeľ Arcidiecézneho školského úradu

V Trnave 10. 01. 2023